แท้งโดยคุณดูดออกวันที่ 17 พ.ค เริ่มทานยาคุมเม็ดตั้งเเต่วันเเรกที่ทำเสร็จ จากนั้น 2 อาทิตย์ F/U ซาวด์ดูแล้วไม่มีรกค้าง มีเพศสัมพันธ์กับแฟนวันที่ 2 มิถุนายน อยากถามว่าจะท้องไหมคะ
สวัสดีค่ะ ยาคุมกำเนิดแบบแผงรายเดือนเป็นการคุมกำเนิดที่มีประสิทธิภาพดี หากรับประทานติดต่อกันทุกวัน และเริ่มในช่วงที่ไม่ได้ตั้งครรภ์แน่นอนเช่นหลังทำแท้งทันที มีโอกาสตั้งครรภ์น้อยกว่า 1%หลังการทำแท้งควรคุมกำเนิดต่อไปก่อนอย่างน้อย 1-2 เดือน และควรหลีกเลี่ยงการมีเพศสัมพันธ์ในช่วง 2 อาทิตย์แรกเพื่อป้องกันการติดเชื้อแนะนำรับประทานยาคุมกำเนิดทุกวันสม่ำเสมอ และสังเกตรอบเดือนว่ามาตามปกติหรือไม่ หากในระหว่างนี้มีเลือดออกผิดปกติทางช่องคลอด ปวดหน่วงท้องน้อย หรือประจำเดือนไม่มา ควรพบสูตินรีแพทย์